Isteriku 120kg

Isteriku 120kg ialah sebuah siri drama televisyen Malaysia 2020 arahan Malek Rahman. Siri drama ini dibintangi oleh Amar Asyraf, Jaja Iliyes, Fauziah Nawi, Iswan Ismail,  Afifah Nasir dan Neera Azizi. Siri ini memulakan tayangan perdana di Slot Widuri, TV1 pada 16 Februari 2020 menggantikan Rahsia Hati.

Sinopsis
Mengisahkan Aiman Zafril yang disyaratkan oleh Nenek Masyitah untuk mengahwini Nelydia sebelum harta keluarga dipindah milik kepada namanya. Nelydia merupakan rakan sepermainan Aiman ketika beliau berusia 7 tahun. Malangnya, Nelydia bukanlah pilihannya berdasarkan saiz badan yang besar.

Aiman tiada pilihan, dia perlu berkahwin jika mahu harta menjadi miliknya. Setelah bergelar suami kepada Nelydia seberat 120 kg itu, nenek Masyitah mahukan cicit pula. Jika tidak, jangan harap nenek Masyitah akan memberikan harta.

Gelap hitam dunia Aiman Zafril. Bagaimana dia mahu menyentuh Nelydia sedangkan melihat wanita itu sahaja tekaknya sudah loya? Nenek Masyitah pula makin hari makin mendesak mahukan cicit. Tetapi lain pula bagi pihak Nelydia yang berasa cukup bertuah kerana dapat menjadi isteri kepada lelaki kacak dan kaya seperti Aiman Zafril. Namun, sukar sekali untuk membuatkan Aiman Zafril jatuh hati kepadanya.

Untuk terus menjadi isteri Aiman Zafril demi mengecap kemewahan, Nelydia perlu memberikan zuriat buat lelaki itu. Nelydia buntu dan keliru. Perlukah Nelydia berkorban sejauh itu?
Pelakon
Pelakon utama
 Amar Asyraf sebagai Aiman Zafril  
 Jaja Iliyes sebagai Nelydia
 Fauziah Nawi sebagai Nenek Masyitah
 Iswan Ismail sebagai Shahaikal
 Afifah Nasir sebagai Asyikin
 Neera Azizi sebagai Dyana

Pelakon pembantu
 Mak Jemah sebagai Mak Masyitah
 Zizan Rafie sebagai Rahman P.A
 Acap S sebagai Ali
 Mili Supina sebagai Datin Nerina
 Nana Lisa sebagai Aini
 Iqbal Daniel sebagai Rizki
 Elma sebagai Siti Nurlela 
 Azzim Ramli sebagai Eddie
 Din Glamour sebagai Pak Mat
 Aida Ruyati sebagai Nek Wan
Rujukan
Kategori:Drama Melayu
Kategori:Rancangan televisyen RTM
Kategori:Siri drama televisyen Malaysia
Kategori:Drama adaptasi novel di Malaysia